laion/Wikipedia-Exotic huggingface dataset:
אלוף הראבן

אלוף הרְאבן (23 באפריל 1926 – 23 בפברואר 2016) היה איש קהילת המודיעין, הוגה דעות, פרשן פוליטי ויזם חברתי ישראלי. אלוף הראבן נולד במושבה הגרמנית בחיפה בשנת 1926 לדוד שטיינברג, שהיה מהנדס טלפוניה בשירות הטלפון של המנדט הבריטי (בנו של יחיאל מיכל שטיינברג), ולתחייה לבית אפשטיין, שהייתה פסנתרנית. שמו הפרטי המיוחד בא מסבו, יצחק אפשטיין, מורה וממחדשי השפה העברית, ששלח רשימת שמות מומלצים להוריו שהראשון מביניהם היה "אלוף", והוריו אימצו שם זה (שם משפחתו הוא עברות של שם משפחת אביו: שטיינברג=הראבן). את לימודיו התיכוניים עשה בבית הספר הריאלי בחיפה, ולאחר מכן סיים בלונדון סקול אוף אקונומיקס תואר ראשון במדע המדינה. בשנת 1948 חזר לארץ ישראל והתגייס לצה"ל. הוא שובץ למודיעין חיל התותחנים, משם עבר עד מהרה ליחידת המחקר של אגף המודיעין. הראבן שירת בצה"ל עד שנת 1964 והשתחרר בדרגת סגן-אלוף. בזמן שירותו שימש ב-1954 ראש לשכתו של ראש אגף המודיעין, בנימין גיבלי ושל יורשו בתפקיד, יהושפט הרכבי. בשנת 1962 התמנה לסגן הנספח הצבאי של ישראל בצרפת וקשר קשרים עם שירות הביון הצרפתי. ב-1964 התגייס למוסד ושירת בו עד שנת 1970; עסק בפיתוח קשרים מדיניים חשאיים במזרח התיכון ובסיוע לכורדים בעיראק. לאחר מכן עבר לנהל את מחלקת ההסברה במשרד החוץ, תפקיד שמילא במשך ארבע שנים. בתקופה זו הציע לקלוד לנצמן את הרעיון לעשות את הסרט "שואה". לאחר מכן עבר לאקדמיה ומונה למנהל "מכון שילוח" באוניברסיטת תל אביב, שהפך ל"מרכז דיין ללימודי המזרח התיכון". לאחר שנתיים בתפקיד זה עזב את האוניברסיטה והצטרף כעמית למכון ון ליר. עם פרישתו מהמכון בשנת 1991 הקים, יחד עם עמית ערבי, פייסל עזאיזה, את עמותת "סיכוי - לקידום שוויון אזרחי", לקידום שוויון אזרחי לערבים בישראל. משנת 2006 שימש יושב ראש עמותת "בין אדם לאדם", לקידום כבוד האדם כערך מוביל. בשנת 1998 קיבל הראבן את אות זכויות האדם ע"ש אמיל גרינצוויג ז"ל. ב-2007 זכה בפרס יושב-ראש הכנסת לאיכות החיים. אלוף הראבן היה נשוי לסופרת שולמית הראבן, ואב לשני ילדים: איתי הראבן והסופרת גַּיִל הראבן. "כורח הבחירה - בעיות אסטרטגיות של ישראל בדור הבא" (1980) "אחד מכל שישה ישראלים", (עורך), 1981. "מלחמות ושלום" (1989) "פנים אל פנים: שיחות חילוניות בין משה ואלוהים" (1991) "אהיה אשר אהיה: מדרש פליאה לאדם השואל מהו להיות אדם" (2001) "לדעת שאיננו יודעים" - אסופה של מאמרי פובליציסטיקה שפרסם לאורך השנים בעיתונות העברית (2004) אפרים לפיד, לוחמי הסתר - המודיעין הישראלי מבט מבפנים, ידיעות ספרים, 2017. רשימת הפרסומים של אלוף הראבן, בקטלוג הספרייה הלאומית אלי אשד, יהדות = סקרנות : אלוף הראבן היהדות והאלילות., באתר המולטי יקום של אלי אשד, 4 ביולי 2004 פרס יו"ר הכנסת לאיכות החיים לסא"ל (דימ') אלוף הר-אבן, מבט מל"מ 48, מרץ 2007, עמ' 30 אלי אלון, מת איש קהילת המודיעין, אלוף הראבן, באתר TheMarker‏, 24 בפברואר 2016 (מאורכב בוייבאק מאשין) אמנון לורד, מדרשי הפליאה וקרקע המציאות, מקור ראשון, מוסף "שבת", 28 בפברואר 2016 עופר אדרת, הסב והנכד שהבינו כי אסור להתעלם מהערבים, באתר הארץ, 3 במרץ 2016 אלוף הראבן (1926-2016), דף שער בספרייה הלאומית Witness Claude Lanzmann and the making of “Shoah.” ניו יורקר, 2012
Blackbird

"Blackbird" (בעברית: "שחרור"; מילולית: "ציפור שחורה") הוא שיר של הביטלס, שנכתב על ידי פול מקרטני, אך הקרדיט ניתן ללנון/מקרטני. ההשראה למילות השיר היו המהומות על רקע גזעי בארצות הברית בשנת 1968. השיר הופיע באלבום The Beatles (האלבום הלבן) שיצא ב-22 בנובמבר 1968. השיר הוקלט ב-11 ביוני 1968 באולפני אבי רוד והופק על ידי ג'ורג' מרטין. טכנאי הקול היה ג'ף אמריק. השיר נוצר בהשראת הבורה במי מינור (אנ') של יוהאן סבסטיאן באך, יצירה ידועה ללאוטה, שנוגנה לעיתים קרובות על גיטרה קלאסית. בגיל ההתבגרות, מקרטני וג'ורג' הריסון ניסו ללמוד את היצירה על גיטרה כדי להוכיח את הווירטואוזיות שלהם. ב-2006 יצא השיר באלבום LOVE כשהוא מחובר לשיר Yesterday. פול מקרטני מספר בכמה מראיונותיו שבילדותו הוא וחברו ג׳ורג׳ האריסון ניגנו הרבה ביחד, וכדי להראות שהם אנשים ״מתוחכמים״ ניגנו חלק מיצירתו של יוהאן סבסטיאן באך. מה שהם אהבו ביצירתו של באך, זה שהבסיס והמלודיה מתנגנים יחדיו. מאוחר יותר הם הבינו שהם ניגנו את יצירתו בצורה שגויה אך היה חלק שפול מקרטני אהב ורצה להכניס לאחד משיריו העתידיים. מאוחר יותר הוא התבסס על אותו חלק שאהב ונעזר בו ליצירת השיר Blackbird . פול מקרטני מתאר כי בכתיבת השיר הוא לקח השראה משירתה של הציפור השחורה שהייתה ליד חלונו והעירה אותו בזריחה. בשנת 1968 מקרטני הוציא לאור את שירו Blackbird ושיר זה הוא היה שיר תגובה לשיר ״Revolution״ של לנון, והשיר blackbird היה השיר הגדול השני שהתווסף לאלבום ״האלבום הלבן״ . במהלך השנים היו שמועות מה משמעות השיר . אך באחד מראיונותיו ב-2005 הוא סיפר שהשיר נכתב על רקע המהומות שהיו בקרב האפרו-אמריקאים בארצות הברית לאחר רצח מרטין לותר קינג. המשפט ״You were only waiting for this moment to arise״ (בתרגום חופשי: רק חיכית לרגע הזה שייווצר) בעצם אומר שאפרו-אמריקאים הולכים לקבל את הזכויות המגיעות להם ויוכלו להיות שווים בין שווים. המילה Blackbird גם מציינת את האישה השחורה, באנגליה ״Bird״ משמשת כינוי לאישה בסלנג בשפה האנגלית, ולכן הוא השתמש במילה blackbird על מנת להגיד בצורה אחרת על האישה השחורה. לשיר יצאו גרסאות כיסוי רבות, בהן של קרלי סיימון, ג'סי מק'קרטני, אדי ודר, בראד מלדאו, שרה מקלכלן, בובי מקפרין, ג'אקו פסטוריוס, דייב גרוהל, דייב מת'יוס בנד וביונסה, ובשנת 2010 נעשתה לשיר גרסת כיסוי בסדרה Glee. פול מקרטני - שירה, גיטרה אקוסטית וכלי הקשה. מידע על היצירה "Blackbird" באתר מיוזיק בריינז מידע על הקומפוזיציה "Blackbird" באתר AllMusic זיטה ביברלובה, The Beatles in the Context of the Hippie Movement, עבודת תזה לתואר ראשון באוניברסיטת מסאריק ברנו, שנת 2017 קייטי קפורץ' וג'ון מארק סמית', Blackbird Singing: Paul McCartney’s Romance of Racial Harmony and Post-Racial America, חלק מספר של ״Pop music, culture and identity", 10 ביוני 2016 סרטון בו מקרטני מסביר את יצירת השיר Ther Blackbird Story - Paul McCartney, נבדק ב-2023-07-14 ראיון משנת 2005 Zita Biberlová, The Beatles in the Context of the Hippie Movement Rolling Stone, 100 Greatest Beatles Songs, Rolling Stone, ‏2020-04-10 (באנגלית אמריקאית) הקלטת השיר Blackbird, באתר www.thebeatles.co.il Paul McCartney – Blackbird (The Beatles) | Het verhaal achter het nummer, נבדק ב-2023-07-14 Paul McCartney Breaks Down His Most Iconic Songs | GQ, נבדק ב-2023-07-14 מצעד שירי הביטלס של כאן 88 ֿ
מ.כ. פתח תקווה (כדוריד נשים)

מועדון כדוריד פתח תקווה היא קבוצת כדוריד נשים ישראלית מהעיר פתח תקווה, המתמודדת בליגת אתנה. הקבוצה היא איחוד של שתי קבוצות בעבר: הפועל פתח תקווה ומכבי פתח תקווה. בשנת 2020 התפרצה מגפת הקורונה העולמית שעצרה את הליגה ועקב קשיים כלכליים איחדו הקבוצות את משאביהם על מנת להיות קבוצה דומיננטית בליגה הראשונה לנשים. קבוצת מכבי פתח תקווה בכדוריד נשים נוסדה ב-1981. קבוצת הפועל פתח תקווה בכדוריד נשים נוסדה בשנת 1979 על ידי קבוצת נערות מחוג הכדוריד של עיריית פתח תקווה ונרשמה לליגה הארצית (הליגה השנייה). בעונה הראשונה אימן את הקבוצה דוד פרטוש וניהל אותה מוטי גולן. הקבוצה נחשבה לקבוצת צמרת בליגה. והחזיקה במספר גדול של תארים (10 אליפויות ו-9 גביעים, מתוכם 7 עונות של דאבל). ב-2020 התאחדו שתי קבוצות הנשים של המועדונים על מנת לשלב כוח ומשאבים בבניית קבוצה איכותית בליגה הראשונה. הקבוצה המאוחדת משחקת בליגה הראשונה לנשים - ליגת אתנה. משחקי הבית של הקבוצה נערכים באולם העירוני בפתח תקווה. אליפויות הליגה הראשונה לנשים (10): 1988/1989, 1990/1991, 1995/1996, 1996/1997, 1997/1998, 1998/1999, 2000/2001, 2001/2002, 2003/2004, 2005/2006 גביע המדינה בכדוריד לנשים (9): 1990/1991, 1992/1993, 1996/1997, 1997/1998, 1998/1999, 2000/2001, 2001/2002, 2002/2003, 2003/2004 דאבל (7): 1990/1991, 1996/1997, 1997/1998, 1998/1999, 2000/2001, 2001/2002, 2003/2004 כדוריד ללא נוקשות, ששון מני בעיתון "חדשות הספורט" (עמוד 4) 13 במאי 1981 מערכת ONE, ‏אחרי 8 חודשים: ליגת הנשים בכדוריד חוזרת, באתר ONE‏, 12 בנובמבר 2020 ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
אבאזאסדזה

אַבָּאזַאסְדְזֶה (בגאורגית: აბაზასძე) הייתה משפחת אצולה גאורגית מימי הביניים, שעל פי הסברה היא הייתה נצר לבית תבלי הפיאודלית. תבלי אבאזאי, שלו מיוחס ייסוד השושלת, מונצח בכתובת מבורצוויסג'ווארי המתוארכת להמאה ה-10. המשפחה הגיעה למעמד הנעלה של אריסתווי (מעין דוכס) של כארתלי במחצית הראשונה של המאה ה-11. איוון אבאזאסדזה, הנציג הבולט ביותר של המשפחה, צבר עוצמה מספיקה כדי לקרוא תיגר על שלטונו של בגרט הרביעי (1027–1072), מלך הממלכה הגאורגית המאוחדת, שניסה לחסל, או לפחות להגביל, את כוחם של אצילי ממלכתו. תוצאת העימות מול שלטון הבגרטידים הסתיימה בתבוסתו של איוון, אשר הובילה בסופו של דבר לירידה במעמד המשפחה. לאחר המרד הופיע שם המשפחה לעיתים נדירות ברשומות הגאורגיות. בשנת 1405 לערך, תוגמל ענף של המשפחה בנחלותיהם של משפחת אבולתיסדזה בקאחתי. מאוחר יותר במאה ה-18 נזכר ענף אחר של המשפחה כבני המעמד הגבוה של כארתלי עילית, אבל ענף זה לא מילא תפקיד חשוב בחיים הפוליטיים של גאורגיה. מרים לורדקיפנידזה, "גאורגיה במאות ה-11 וה-12", עמ' 52, טביליסי ערך זה הוא קצרמר בנושא גאורגים. אתם מוזמנים לתרום לוויקיפדיה ולהרחיב אותו.
מוזיאון ויקטוריה ואלברט

מוזיאון ויקטוריה ואלברט (באנגלית: The Victoria and Albert Museum; ידוע בכינוי: V&A) הוא מוזיאון בשכונת קנזינגטון ברובע קנזינגטון וצ'לסי שבמערב לונדון. המוזיאון מתמחה בעיצוב מוצרים, הן מבחינה אסתטית והן מבחינה פונקציונלית. המוזיאון הוקם בשנת 1852, אז נקרא "מוזיאון דרום קנסינגטון", כהמשך לתערוכה הגדולה שנערכה בלונדון בשנת 1851, ביוזמת הנסיך אלברט בעלה של המלכה ויקטוריה. בשנת 1899 שונה שם המוזאון ל-"מוזיאון ויקטוריה ואלברט". בניין המוזיאון נבנה בסגנון אדוארדיאני וויקטוריאני, וב-145 הגלריות שלו (ששטחן הכולל 45,000 מ"ר) מוצגים כארבעה מיליון מוצגים. במוזיאון שתי חצרות מקורות הקרויות "חצרות היציקות", ובהן מוצגות יציקות גבס של פסלים, אפריזים וארונות קבורה בגודל טבעי. המפורסמת מבין היציקות היא עמוד טראיאנוס שנחתך לשתי יציקות עמוד בשל גובהו. מטרת הבאת יציקות הגבס ללונדון הייתה שאמנים אנגליים ילמדו מיציקות של מבנים ופסלים אלה (רובם מרומא ומיוון) וכך מוצרים המיוצרים באנגליה יושפעו מן האמנות הקלאסית. חשיבותם של מוצגים אלה היא רבה כיום, מאחר שבמקרים רבים (כגון המקרה של עמוד טראיאנוס) ניזוקו היצירות המקוריות משיני הזמן, למשל מגשם חומצי, כך שהמקום היחיד בעולם בו ניתן לראות את המוצגים והאפריזים האלה כפי שהם היו באמצע המאה ה-18 הוא במוזיאון ויקטוריה ואלברט. המוזיאון ממוקם בסמוך למוזיאון ההיסטוריה של הטבע ומוזיאון המדע. תחנת הרכבת התחתית של לונדון הקרובה היא תחנת דרום קנסינגטון; דרך תת-קרקעית מחברת את המוזיאונים אל התחנה. place/South-Kensington-Museum מוזיאון ויקטוריה ואלברט, באתר אנציקלופדיה בריטניקה (באנגלית) מדיה וקבצים בנושא מוזיאון ויקטוריה ואלברט בוויקישיתוף אתר האינטרנט הרשמי של מוזיאון ויקטוריה ואלברט (באנגלית) מוזיאון ויקטוריה ואלברט, ברשת החברתית פייסבוק מוזיאון ויקטוריה ואלברט, ברשת החברתית אקס (טוויטר) מוזיאון ויקטוריה ואלברט, ברשת החברתית אינסטגרם מוזיאון ויקטוריה ואלברט, סרטונים בערוץ היוטיוב מוזיאון ויקטוריה ואלברט, באתר פינטרסט אתר המוזיאון יובל סער, כשמחברים בין עיצוב מסורתי לטכנולוגיות חדשות, באתר הארץ, 21 בפברואר 2010 שחר אטואן, בגדי המלך המחודשים, באתר הארץ, 6 במרץ 2009 יובל סער, איך עושים מתיחת פנים לנכס לאומי?, באתר הארץ, 16 באוקטובר 2011
הכנסייה המתוקנת השווייצרית

הכנסייה המתוקנת או הכנסייה הרפורמית נוסדה על ידי אולריך צווינגלי, כומר מהמאה ה-16 שנולד בציריך שבשווייץ. צווינגלי האמין בכל עקרונותיה של הכנסייה הלותרנית, שהוקמה במאה ה-16 גם כן. עם זאת, היה ויכוח בין הכנסייה המתוקנת של צווינגלי לכנסייה הלותרנית: צווינגלי האמין שברגע בליעת לחם הקודש אין הלחם הופך לבשרו של ישו אלא שזהו טקס סמלי בלבד. בשנת 1920 נוסדה פדרציה המאחדת כיום 26 כנסיות שמשתייכות לכנסייה. בשנות ה-90 הכנסייה החלה לקבל באופן מלא הומוסקסואלים. כיום, 26.9% מאוכלוסיית שווייץ מגדירים עצמם כחלק מהזרם. הכנסייה המתוקנת ההולנדית לאונהרד רגץ אתר האינטרנט הרשמי של הכנסייה המתוקנת השווייצרית (בגרמנית, בצרפתית, באיטלקית, ברומאנש ובאנגלית) הכנסייה המתוקנת השווייצרית, באתר אנציקלופדיה בריטניקה (באנגלית) ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
פדרו הרביעי

האם התכוונתם ל... פדרו הרביעי, מלך אראגון (1319–1387) פדרו הרביעי, מלך פורטוגל – הוכתר כקיסר ברזיל תחת השם פדרו הראשון (1798–1834)
עגוריים

המונח "עגור" מפנה לכאן. אם הכוונה למשמעות אחרת, ראו עגור (פירושונים). עגוריים (שם מדעי: Gruidae) היא משפחה של עופות גדולים בעלי שתי רגליים וצוואר ארוכים. מקור העגוריים ישר, בנוי באורכו וצורתו כיתד. אצבעותיו חסרות קרום. השלישוניות ארוכות ומגושמות ונראות כזנב (הזנב האמיתי קצר ומוסתר מתחתיהן). העגורים ניזונים מצמחים, דו-חיים ויונקים קטנים. העגוריים שוכנים בשטחים פתוחים נרחבים, באדמות ביצה, טונדרה ובאדמות עשב. עם הידלדלותם של שטחים אלו עקב בנייה וחקלאות אינטנסיבית, חלה ירידה משמעותית במספר הפריטים בכל מין. כיום כתשעה מינים נמצאים בסכנת הכחדה או בסטטוס מאוים ופגיע (לפי IUCN, ארגון שימור הטבע הבינלאומי). מרבית מיני העגוריים נודדים. מבנה הלהקה בנדידה הוא דמוי ראש חץ בדומה לאווזאים שונים. אולם מבדילים ביניהם באופן מיידי על פי הרגליים המתוחות לאחור, וגם קצב המעוף האיטי יותר, הגלישות הרבות, תכיפות הדאיות בעזרת תרמיקות וגובה המעוף הרב יותר. העגוריים מומחים בדאייה, ועפים בצוואר פתוח כחסידות. העגוריים מתחברים עם בני המין השני לכל חייהם, וידועים בקנאותם. למינים רבים גינוני חיזור מגוונים. הגדול במשפחה הוא עגור אדום-ראש שמשקלו 7.7–10 ק"ג לפעמים. הקטן בסדרה הוא עגור חן שמשקלו 2–3 ק"ג, ועם זאת הוא בין העופות הגדולים ביותר בארץ ישראל. במשפחה 15 מינים המתחלקים כך: סוג עגור כתר (Balearica), ובו שני מינים. סוג עגור (Grus) ובו 12 מינים. סוג ומין יחיד עגור כרבלתי (Bugeranus carunculatus) – לעיתים משויך לסוג עגור. בעבר היו במשפחה שני סוגים נוספים, אולם הם בוטלו והמינים שבהם הועברו לסוג Grus. עגור ברולגה עגור כתר לבן-לחיים עגורים קנדים עגור חן עגור יפני עגור כרבלתי עגורים אפורים באגמון חולה עשרות אלפי עגורים מגיעים לישראל בחורף, בעיקר לאגמון החולה, שם הם מואכלים במאורגן על ידי בני אדם. רוב העגורים המגיעים לארץ הם עגורים אפורים. לעיתים רחוקות נצפים גם פרטים בודדים של עגורי חן. בסוף שנת 2021 מתו בישראל אלפי פרטים עקב התפשטותה של שפעת העופות. הוערך כי מקור ההתפרצות היה באירופה. העגור נקרא בארמית כרוכיה, והביטוי "צווח ככרוכיה" פירושו קורא כעגור. העגורים של איביקוס עגוריים, באתר אנציקלופדיה בריטניקה (באנגלית) עגורים, דף שער בספרייה הלאומית עגוריים, באתר ITIS (באנגלית) עגוריים, באתר NCBI (באנגלית) עגוריים, באתר Animal Diversity Web (באנגלית) עגוריים, באתר האנציקלופדיה של החיים (באנגלית) עגוריים, באתר GBIF (באנגלית) משה גלעד, ניר אליהו, עגורים באגמון חולה, באתר הארץ, 28 בפברואר 2021 מהו ריקוד העגורים?, באתר אנציקלופדיה אאוריקה דן לביא, מיליון עופות כבר נדבקו בשפעת: "עוד לא יודעים את היקף הנזק לבעלי חיים נוספים", באתר ישראל היום, 7 בינואר 2022 כרוכיה בוויקימילון
אלפונסו הראשון

האם התכוונתם ל... אלפונסו הראשון, מלך אסטוריאס (739-757) אלפונסו הראשון, מלך אראגון ונווארה (1104-1134) אפונסו הראשון, מלך פורטוגל (1109-1185)
חזבאללה (טורקיה)

חזבאללה (בטורקית: Hizbullah מערבית: حزب الله - "אנשי האל" או "מפלגת האל") הוא ארגון טרור אסלאמיסטי-סוני שהוקם בשנת 1990, בתגובה להצהרות מפלגת הפועלים של כורדיסטן (PKK) נגד מוסלמים בדרום מזרח טורקיה. הארגון מכונה גם "חזבאללה הטורקי" או "חזבאללה הכורדי". ארגון הטרור האסלאמי השיעי חזבאללה שפועל בלבנון הכחיש קיום קשרים רשמיים עם ארגון חזבאללה הטורקי. טנסו צ'ילר, שכיהנה כראש ממשלת טורקיה ויושבת ראש מפלגת הדרך הנכונה, תמכה בעבר בחזבאללה הטורקי ואף סיפקה לארגון נשק ב־1994. חזבאללה הטורקי הפך לאיום ישיר על ה-PKK, מפלגת הפועלים של כורדיסטן, ונלחם נגדה החל משנת 1990. זמן מה לאחר מכן, החל הארגון במאבק מזוין ובפעולות טרור גם נגד הממשלה הטורקית ונגד כל מטרה אחרת שהוגדרה על ידו כ"אנטי אסלאמית", לרבות אזרחים שנחשבו לכופרים באסלאם (כורדים או טורקים). בסדרה של מבצעים שנמשכה כשנה, החל מינואר 2000, עיכבה משטרת טורקיה 2,000 בני אדם ועצרה כמה מאות הקשורים לפעילות הארגון, בחשד לביצוע עבירות פליליות. כתגובה לכך, רצחו פעילי הארגון כ-70 אנשי עסקים כורדיים-טורקיים ועיתונאים. מבדיקת גופות הנרצחים התברר, כי טרם רציחתם הם עונו באכזריות על ידי חברי הארגון. בעקבות מותו של חוסיין וליאואולו, מנהיג חזבאללה הטורקי שנהרג ב־17 בינואר 2000 על ידי המשטרה באיקוז, איסטנבול - נחלש הארגון ולא ידוע על מבצע בהיקף גדול שבוצע על ידו מאז שנת 2002. חזבאללה הטורקי הוגדר רשמית כארגון טרור על ידי ממשלת טורקיה. אנשי הארגון עצמו וגורמים אסלאמיים אחרים נוהגים לכנותו אלמוקַאװַמַה (בערבית: "ההתנגדות"). בינואר 2011 שחרר בית המשפט העליון בטורקיה 18 פעילי טרור של הארגון, בהם ראש הזרוע הצבאית האג'י אינאן (Hacı İnan), אשר הורשעו ב-2009 ברצח 188 בני אדם ובניסיון להקים אמירות אסלאמית בדרום מזרח טורקיה (חלק מאזור כורדיסטן). פעילים אלה, שהליכי ערעורם על גזר דינם עדיין לא נסתיימו, שוחררו על פי חוק חדש שקובע כי חשודים או מורשעים בעבירה פלילית שהליך הרשעתם אינו חלוט - לא יוחזקו במשמורת על ידי המדינה מעל 10 שנים. https://www.youtube.com/watch?v=1WHS4yFzx-4 - Hezbollah's Victims (2000) Release of Turkish Hezbollah Members Rocks Turkey, 15.2.2011 Selcan Hacaoglu, Militants celebrate as new law sets Turkish Hezbollah free, Jan 04, 2011
אברהם דאוס

אברהם דַאוּס (Daus;‏ 22 ביוני 1902 – 25 ביוני 1974) היה מלחין ישראלי יליד גרמניה, שעלה לארץ ישראל בשנת 1936, חי במשך שנים בקיבוצים והטביע את חותמו כמלחין וכמחנך. אברהם דַאוּס נולד בברלין בירת גרמניה בשנת 1902. מ-1919 עד 1921 למד נגינה בפסנתר וניצוח בבית הספר הגבוה למוזיקה בברלין (כיום UdK Berlin), ולאחר מכן למד בבית הספר הגבוה למוזיקה במינכן אצל קורבואזייה וואלטרסהאוזן. ב-1923 התקדם, בהמלצתם (כל אחד בנפרד) של המנצחים לאו בלך ופריץ שטידרי, מעיסוקו כקורפטיטור באופרה של ברלין לניצוח באופרה של ברסלאו. בשנת 1925 עבר דאוס לתיאטרון העירוני של קרפלד (Krefeld) ומשם לוופרטאל (Wuppertal) ולדורטמונד. בשנת 1933, עם עליית הנאצים לשלטון, הושעה מעבודתו והיגר לפריז. כעבור שלוש שנים, ב-1936, דאוס, שמ-1926 היה פעיל ציוני, עלה לארץ ישראל. נישא למאיירת אילזה קנטור, שעלתה מפראג, והיה אב לשתיים: תרזה ותמר. בארבע שנותיו הראשונות בארץ חי בתל אביב ועבד כמלווה וכמורה לזמרה. משנת 1940 עד 1963 חי בקיבוץ רמת הכובש ובקיבוצים אחרים ועבד כמחנך למוזיקה. מ-1963 ועד מותו חזר לחיות בתל אביב. בשנת 1952 זכה דאוס בפרס אנגל, עבור הקנטטה "גבת". אברהם דאוס נפטר בתל אביב בשנת 1974, לאחר מחלה ממושכת. ארכיונו, ובו יצירות ומכתבים, שמור בספרייה הלאומית. בשנותיו בארץ הרבה לכתוב מוזיקה ווקאלית לטקסטים עבריים, והשתדל לאמץ לו ערכים מזרחיים, שיתאימו, כך גרס, לנופי הארץ, ללשונה ולתושביה. גישה זו באה לביטוי במחזור של שירי רחל, לקול נמוך, חליל וויולה. ההרכב יוצא הדופן תורם לאווירת השירים ויוצר התאמה נדירה בין מילות המשוררת לצלילי המלחין. בשנת 1952 החל לחבר בשיטת שנים-עשר הטונים, אך בכל חומרתה נקט בה רק ברביעיית מיתרים משנת 1954. ביצירות הבאות ניכר ריכוך בחומרת השיטה אך עדיין אפשר להבחין ביסודותיה, הנגלים לאחר זמן. דוגמה לכך היא היצירה "ארבעה דיאלוגים" לכינור וצ'לו (1957). פתח אל הים, קנטטה במלאת שנה לנמל תל אביב, בהזמנת שירות השידור הירושלמי (1937). הנרות הללו, קנטטה לחנוכה (1938). שירי רחל, מחזור של חמישה משירי רחל המשוררת (1938). גרוטסקה, לפסנתר (1947). גבת, קנטטה לחגיגות חצי היובל של קיבוץ גבת, לטקסטים מרשומות הקיבוץ ומדברים שכתבו חבריו (1951). שתי מלודרמות למילים של המשורר ש. שלום (1947). וריאציות על נושא תימני לחליל ופסנתר ארבעה דיאלוגים לכינור וצ'לו (1957). פגישה שיר חתונה בעיות שיר ערש ערבסקות על פי תמונות של פול קלי לסופרן ושישה כלים (1961). חמש סונטות שייקספיר לסופרן, חליל ולאוטה, ביצוע בכורה: פרידל טלר-בלום, אורי שוהם, יוסף פלטה. ביצירה זו עושה דאוס שימוש באמצעים מודרניים להשגת האווירה השייקספירית של אנגליה האליזבתנית (1963). וידוי של איש נזעם, סונאטה לפסנתר, ביצוע בכורה: אורה רותם-נלקן (1967). הסונטה השתים-עשרה לצ'לו סולו, לפי אחת ה"סונטות לאורפיאוס" של רילקה. היצירה נכתבה למען הצ'לן זיגפריד פאלם והוקדשה לו, בלוויית הנחיות הביצוע שלו (1969). שתי היצירות האחרונות הן ההתבטאויות האישיות ביותר של אברהם דאוס. אברהם דאוס, דף שער בספרייה הלאומית אברהם דאוס, באתר ארכיון הסרטים הישראלי בסינמטק ירושלים אברהם דאוס באתר WorldCat Identities רשימת הפרסומים של אברהם דאוס, בקטלוג הספרייה הלאומית משה גורלי, קומפוזיטורים ארץ ישראליים, דבר, 8 באוגוסט 1947 משה גורלי, קומפוזיטור בקבוצה (ליובל החמישים של אברהם דאוס), דבר, 28 בנובמבר 1952 משה גורלי, חלוקת פרס אנגל, דבר, 30 בינואר 1953.
פפנוטי צ'בישב

פַּפנוּטִי לְבוֹבִיץ' צֶ'בִּישֶב (רוסית: Пафнутий Львович Чебышёв‏, יש לקרוא: צֶ'בִּישוֹב; 16 במאי 1821 – 8 בדצמבר 1894) היה מתמטיקאי רוסי. פפנוטי צ'בישב נולד ב-16 במאי 1821 בכפר אוֹקָטובו (Окатово) במחוז קלוגה ברוסיה. בשנת 1837 החל ללמוד באוניברסיטת מוסקבה, וסיים את לימודיו כעבור מספר שנים. בשנת 1850 מונה לפרופסור באוניברסיטת סנקט פטרבורג, ושימש בתפקיד זה עד סוף חייו. צ'בישב היה תלמידו של ניקולאי בראשמן, והמפורסם ביותר מבין תלמידיו הוא אנדריי מרקוב. התפרסם בזכות מחקריו בתחום ההסתברות והסטטיסטיקה. אי-שוויון צ'בישב, הנקרא על שמו, משמעו שההסתברות שמרחקו של משתנה אקראי (בעל סטיית תקן σ {\displaystyle \sigma } ) לא תפחת מ- a {\displaystyle a} סטיות תקן מהממוצע היא לא יותר מ- 1 a 2 {\displaystyle {\frac {1}{a^{2}}}} : P ( | X − E ( X ) | ≥ a σ ) ≤ 1 a 2 {\displaystyle P(|X-{\mathbf {E} }(X)|\geq a\,\sigma )\leq {\frac {1}{a^{2}}}} אי-שוויון זה שימש בהוכחת חוק המספרים הגדולים. בנוסף, הוא ידוע בכך שהוכיח לראשונה כי כמות הראשוניים מתחת למספר נתון x {\displaystyle x} היא מסדר גודל של x ln ⁡ ( x ) {\displaystyle {\frac {x}{\ln(x)}}} (גרסה חלשה של משפט המספרים הראשוניים). למעשה, החסמים שלו היו מספיק חזקים ואפשרו לו להוכיח לראשונה את השערת ברטראן. בתחום האלקטרוניקה ועיבוד האותות, מסנני צ'בישב הם משפחה של מסננים (פילטרים) אלקטרוניים, הנקראים על שמו. גם פולינומי צ'בישב נקראים על שמו. מדיה וקבצים בנושא פפנוטי צ'בישב בוויקישיתוף פפנוטי צ'בישב, באתר פרויקט הגנאלוגיה במתמטיקה פפנוטי צ'בישב, באתר MacTutor (באנגלית) פפנוטי צ'בישב, באתר אנציקלופדיה בריטניקה (באנגלית) ערך זה הוא קצרמר בנושא מתמטיקאים ובנושא רוסים. אתם מוזמנים לתרום לוויקיפדיה ולהרחיב אותו.
רובל טרנסדנייסטרי

הרובל טרנסדנייסטרי הוא ההילך החוקי של טרנסניסטריה. רובל טרנסדנייסטרי אחד מחולק ל־100 קופייקות. למטבע אין סימול בתקן ISO 4217, אך גופים מקומיים משתמשים ב-PRB במקום סימול תקני. ב-2014 יצאה סדרה של ארבעה מטבעות שלראשונה בעולם עשויים פלסטיק, בערכים 1,3,5 ו-10 רובל לאו מולדובני מדיה וקבצים בנושא רובל טרנסדנייסטרי בוויקישיתוף שער החליפין היומי של הרובל הטרנסדנייסטרי [1] https://www.coinworld.com/news/world-coins/breakaway-republic-of-transnistria-issues-plastic-coins-aug--22.html ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
זיגפריד פאלם

זיגפריד פאלם (בגרמנית: Siegfried Palm, נולד ב-25 באפריל 1927 בבארמן, כיום וופרטאל – פטר ב-6 ביוני 2005 בפרכן) היה צ'לן גרמני, נודע בעולם בפרשנויותיו למוזיקה בת זמננו. הוא כיהן גם כמרצה, מנהל תיאטרון ופעיל בענייני מוזיקה. זיגפריד פאלם החל ללמוד נגינה בצ'לו בגיל תשע, אצל אביו. בהמשך קיבל הכשרה אינטנסיבית אצל אנריקו מיינרדי. אחרי תקופת לימודיו ניגן פאלם כסולן בתזמורות שונות, ביניהן ליבק, תזמורת רדיו צפון גרמניה בהמבורג והתזמורת הסימפונית של קלן. במשרתו האחרונה שימש עד 1968, ומאז הקדיש את זמנו להוראה ולקריירה של סולן בפסטיבלי מוזיקה בעולם. בין השנים 1950 ל-1962 הרבה לנגן מוזיקה קאמרית; היה חבר ברביעיית האמאן, ניגן שנים ארוכות בדואו עם אלויס קונטרסקי (פסנתר) והיה חבר בשלישיית הפסנתר רוסטל/שרטר/פאלם. משנת 1962 ניהל את כיתות האמן לצ'לו בבית הספר הגבוה למוזיקה של קלן ומשנת 1972 עד 1976 כיהן כמנהל בבית ספר זה. זיגפריד פאלם, במסד הנתונים הקולנועיים IMDb (באנגלית) זיגפריד פאלם, במסד הנתונים הקולנועיים KinoPoisk (ברוסית) זיגפריד פאלם, באתר AllMusic (באנגלית) זיגפריד פאלם, באתר MusicBrainz (באנגלית) זיגפריד פאלם, באתר Discogs (באנגלית)
מפלצות

האם התכוונתם ל... מפלצות – יצורים בדיוניים שמקורם במיתולוגיות, סיפורי עם או יצירות בנות זמננו, ראו יצור מיתולוגי טלוויזיה וקולנוע מפלצות אמיתיות (Aaahh!!! Real Monsters) – סדרה מצוירת של ערוץ ניקלודיאון ששודרה בשנים 1994–1999 מפלצות בע"מ – סרט קולנוע מונפש של חברת וולט דיסני ואולפני פיקסאר משנת 2001 בית ספר למפלצות – פריקוול ל"מפלצות בע"מ" משנת 2013 אחר מפלצות התהילה – אלבום האולפן החמישי של להקת הרוק הישראלי משינה משנת 1992 Monster (פירושונים) מפלצות ים (פירושונים)
הפועל פתח תקווה

הפועל פתח תקווה היא אגודת ספורט ישראלית, השייכת למרכז הפועל וממוקמת בעיר פתח תקווה. האגודה הוקמה בשנת 1926 ומשחקת לרוב בצבעים כחול ולבן. ערך מורחב – הפועל פתח תקווה (כדורגל) הפועל פתח תקווה הוא אחד ממועדוני הכדורגל המובילים בארץ. המועדון הוקם ב-1934, וזכה עד היום בשש אליפויות, חמש מהן רצופות, רצף חסר תקדים בכדורגל הישראלי. הפועל פתח תקווה הופיעה שמונה פעמים בגמר גביע המדינה וזכתה פעמיים בגביע. לקבוצה חמש הופעות בגמר גביע הטוטו מתוכן ארבע זכיות בגביע. עשר פעמים הייתה הקבוצה סגנית האלופה. כמו כן מפעיל המועדון את קבוצת כדורגל הנשים הפועל פתח תקווה המשחקת בליגה הבכירה. כרגע הפועל פתח תקווה בכדורגל גברים משחקת בליגה הלאומית. ערך מורחב – הפועל פתח תקווה (כדורסל) קבוצת הגברים של המועדון שיחקה בליגה הבכירה בכדורסל בשנים 1971 ו-1976, והתפרקה בשנות ה-80, לקראת עונת 2010/2011 הוקמה הקבוצה מחדש על ידי עמותת האוהדים של הפועל פתח תקווה וכבר בעונה הראשונה העפילה הקבוצה מליגה ב' לליגה א'. קבוצת הנשים של המועדון משחקות כיום בליגת העל. ערך מורחב – הפועל פתח תקווה (כדוריד) הקבוצה זכתה בשלוש אליפויות אך אוחדה בשנות ה-80 עם קבוצת הכדוריד של מכבי פתח תקווה לקבוצה אחת תחת השם עירוני פתח תקווה. בשנת 2009 הוקמה הקבוצה מחדש והחלה את דרכה בליגה הארצית, ובשנת 2011 העפילה לליגה הלאומית ערך מורחב – הפועל פתח תקווה (כדוריד נשים) מועדון הכדוריד של הפועל פתח תקווה הוא מהגדולים בארץ. קבוצת הנשים זכתה ב-10 אליפויות ו-9 גביעי מדינה והשלימה 7 עונות בהן היא זוכה בדאבל. ערך מורחב – הפועל פתח תקווה (כדורמים) מועדון הכדורמים של הפועל פתח תקווה הוקמה בשנת 1963 על ידי יוסף גומבוש. המועדון מפעיל קבוצת בוגרים וקבוצת בוגרות, מהבכירות בארץ. כיום מועדון הכדורמים של הפועל פתח תקווה מכיל 150 שחקנים ושחקניות מגילאי 8 ועד בוגרים ובוגרות, ושותף פעיל בכל הקטגוריות של איגוד הכדורמים הישראלי. המועדון אף הגיע למקום הראשון בטורניר בהונגריה לגילאי 16 כאשר התגבר על קבוצות שונות מגרמניה, ארצות הברית, איטליה, דרום אפריקה, הונגריה ועוד. בעונת 2007/08 לקחו קבוצת הנוער עד 18 של המועדון דאבל היסטורי כאשר הם מציגים עליונות על הליגה, ורק 2 הפסדים בכל העונה.